
ΠΡΟΕΔΡΙΚΑ ΔΙΑΤΑΓΜΑΤΑ 


212. Τροποποίηση και συμπλήρωση των διατάξεων που ισχύουν, 

για την υγειονομική περίθαλψη των τακτικών δημοσίων πο¬ 
λιτικών υπαλλήλων, των πολιτικών και στρατιωτικών συντα¬ 
ξιούχων και των μελών των οικογενειών τους. 1 

213. Τροποποίηση και συμπλήρωση του π.δ. 112/1989 Οργανι¬ 

σμός του Υπουργείου Υγείας, Πρόνοιας και Κοινωνικών 
Ασφαλίσεων» (ΦΕΚ 49Α'), Π.Δ. 224/1989 (ΦΕΚ 104Α’) 
και Π.Δ. 242/1990 (ΦΕΚ 99Α ) . 2 

214. Ίδρυση Γενικού Νοσοκομείου Ν.Π.Δ.Δ. με την επωνυμία 

«ΝΟΜΑΡΧΙΑΚΟ ΓΕΝΙΚΟ ΝΟΣΟΚΟΜΕΙΟ - ΚΕΝΤΡΟ 
ΥΓΕΙΑΣ ΚΟΝΙΤΑΣ» . 3 

215. Συμπλήρωση του Π.Δ; 108/83 (Α’ 49) «Προϋποθέσεις ενι- 

σχύσεως απροστάτευτων παιδιών» όπως αυτό τροποποιή¬ 
θηκε και συμπληρώθηκε μεταγενέστερα. 4 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 212 (1) 


Τροποποίηση και συμπλήρωση των διατάξεων που ισχύουν, για την 
υγειονομική περίθαλψη των τακτικών δημοσίων πολιτικών υπαλλή¬ 
λων, των πολιτικών και στρατιωτικών συνταξιούχων και των μελών 
των οικογενειών τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

α) Της παραγρ. 2 του άρθρου 114 του Π.Δ/τος 611/1977 «περί 
κωδικοποιήσεως εις ενιαίων κείμενον, υπό τον τίτλον «Υπαλληλικός 
Κώδιξ» των ισχυουσών διατάξεων των αναφερομένων εις την κατάστα- 
σιν των υπαλλήλων του Δημοσίου και των Ν.Π.Δ.Δ. (ΦΕΚ/198/ 
1977). 

β) Του άρθρου 2 του Ν.Δ/τος 3975/1959 «περί συμπληρώσεως του 
Ν. 2795/1954 και επεκτάσεως διατάξεων αφορωσών την νοσοκομεια¬ 
κήν και την φαρμακευτικήν περίθαλψην και έξοδα κηδείας των δημο¬ 
σίων πολιτικών υπαλλήλων και εις τους στρατιωτικούς (ΦΕΚ 196/ 
1959). 


γ) Την με αριθμό 158/1991 γνωμοδότηση του Συμβουλίου της 
Επικράτειας, μετά από πρόταση του Υπουργικού Συμβουλίου, αποφασί¬ 
ζουμε: 

'Αρθρο 1 

Το άρθρο 4 του 665/1962 Β.Δ/τος (ΦΕΚ 167/1962), όπως αυτό 
αντικαταστάθηκε με το άρθρο 5 του 1223/1981 Π.Δ/τος (ΦΕΚ 302/ 
1981) και το άρθρο 1 του 133/1982 Π.Δ/τος (ΦΕΚ 20/1982) (αντι¬ 
καθίσταται ως ακολούθως: 

Ο συνταξιούχος συμμετέχει στις δαπάνες της νοσοκομειακής και 
εξωνοσοκομειακής περίθαλψής του: 

α) Με κράτηση από ποσοστού 1% της σύνταξής του. 

β) Με ποσοστό 10% στη δαπάνη νοσηλείας;του σε αυτοτελείς νευρο- 
ψυχιατρικές ιδιωτικές κλινικές. 

γ) Με ποσοστό 30% στη δαπάνη νοσηλείας του στις λοιπές ιδιωτικές 
κλινικές, εξαιρέσει των περιπτώσεων της νοσηλείας σε ιδιωτικές καρδιο¬ 
χειρουργικές κλινικές για τη διενέργεια επεμβάσεων ανοικτής καρδιάς 
με εξωσωματική κυκλοφορία και της νοσηλείας σε ιδιωτικές φυματιολο- 
γικές κλινικές, για τις οποίες δεν υπόκειται σε καμία συμμετοχή. 

Άρθρο 2 

Στην παρ. 3 του άρθρου 3 του 665/1962 Β.Δ/τος του οποίου οι πα¬ 
ράγραφοι 1, 2 και 5 καθώς και τα εδ. α' και ζ" της παραγρ. 3, αντικατα- 
στάθηκαν με το άρθρο 3 του 1223/1981 Π.Δ/τος προστίθεται εδ. η' 
που έχει ως-ακολούθως: 

η) Σε ποσοστό 10% στη δαπάνη νοσηλείας σε ιδιωτικές καρδιοχει¬ 
ρουργικές κλινικές, για τη διενέργεια επεμβάσεων ανοικτής καρδίας με 
εξωσωματική κυκλοφορία. 

Άρθρο 3 

Στην παρ. 1 του άρθρου 2 του 1373/1981 (ΦΕΚ 341/1981) προ¬ 
στίθεται εδ. ζ"· που έχει ως ακολούθως: 

ζ) Σε ποσοστό 30% εάν έχει αδελφό και σε ποσοστό 40% εάν έχει δύο 
ή περισσότερους αδελφούς, στη δαπάνη νοσηλείας σε ιδιωτικές καρδιο¬ 
χειρουργικές κλινικές για τη διενέργεια επεμβάσεων ανοικτής καρδίας 
με εξωσωματική κυκλοφορία. 

ΕΦΗΜΕΡ1Σ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΩΤΟ) 


Στον Αναπληρωτή Υπουργό Υγείας, Πρόνοιας χαι Κοινωνικών 
Ασφαλίσεων αναθέτουμε τη δημοσίευση και εκτέλεση του παρόντος 
διατάγματος. 

. Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 
ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΒΑΡΒΙΤΣΙΩΤΗΣ ΑΝΤΩΝΗΣ 
ΣΑΜΑΡΑΣ ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΠΑΛΑΙΟΚΡΑΣΣΑΣ 
ΜΙΧΑΗΛ ΠΑΠΑΚΩΝΣΤΑΝΤΙΝΟΥ ΑΡΙΣΤΕΙΔΗΣ ΚΑΛΑΝΤΖΑΚΟΣ 
ΜΑΡΙΕΤΤΑ ΓΙΑΝΝΑΚΟΥ ΓΕΩΡΓΙΟΣ ΣΟΥΦΛΙΑΣ ΑΡΙΣΤΟΤΕΛΗΣ 
ΠΑΥΛΙΔΗΣ ΙΩΑΝΝΗΣ ΚΕΦΑΛΟΓΙΑΝΝΗΣ ΙΩΑΝΝΗΣ 
ΒΑΣΙΛΕΙΑΔΗΣ ΓΕΩΡΓΙΟΣ ΤΖΙΤΖΙΚΩΣΤΑΣ ΓΕΩΡΓΙΟΣ 
ΜΙΣΑΗΛΙΔΗΣ ΣΤΕΦΑΝΟΣ ΜΑΝΟΣ ΣΤΑΥΡΟΣ ΔΗΜΑΣ 

ΑΘΑΝΑΣΙΟΣ ΞΑΡΧΑΣ ΝΙΚΟΛΑΟΣ ΓΚΕΛΕΣΤΑΘΗΣ ΜΙΧΑΗΛ 
(ΜΙΚΗΣ) ΘΕΟΔΩΡΑΚΗΣ ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
ΕΥΘΥΜΙΟΣ ΧΡΙΣΤΟΔΟΥΛΟΥ ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 
ΓΕΩΡΓΙΟΣ ΣΟΥΡΛΑΣ ΑΝΝΑ ΨΑΡΟΥΔΑ - ΜΠΕΝΑΚΗ ΑΧΙΛΛΕΑΣ 
ΚΑΡΑΜΑΝΛΗΣ ΣΩΤΗΡΙΟΣ ΧΑΤΖΗΓΑΚΗΣ 

___4- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 213 

(“) 

Τροποποίηση και συμπλήρωση του π.δ. 112/1989 Οργανισμός του 

Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 

49Α'), Π.Δ. 224/1989 (ΦΕΚ 104Ά) και Π.Δ. 242/1990 (ΦΕΚ 

99 Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παράγραφος 5 του ν. 1558/1985 
«Κυβέρνηση και Κυβερνητικά όργανα» (ΦΕΚ 137 Α’). 

2. Τις διατάξεις του άρθρου 9 παράγραφος 10 του ν. 1586/1986 
«Βαθμολογική διάρθρωση των θέσεων του Δημοσίου, νομικών προσώ¬ 
πων δημοσίου δικαίου και οργανισμών τοπικής αυτοδιοίκησης». 

3. Την άριθ. Υ. 1140/1051173/1390/0001/1990 κοινή από¬ 
φαση του Πρωθυπουργού και τού Υπουργού Οικονομικών «Ανάθεση αρ¬ 
μοδιοτήτων» στον Υφυπουργό Οικονομικών (ΦΕΚ 420 Α'). 

4. Τηναριθ. 96/13.2.1991 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυβέρνη¬ 
σης, Υγείας, Πρόνοιας και Κοινωνικών Ασφαλίσεων και Εσωτερικών 
και του-Υφυπουργού Οικονομικών, αποφασίζουμε: 

Άρθρο 1 

Διαχωρισμός Διεύθυνσης Οργάνωσης και Πληροφορικής 

Η Διεύθυνση Οργάνωσης και Πληροφορικής του άρθρου 19 του Π.Δ. 
112/1989 διαχωρίζεται σε (α) Διεύθυνση Οργάνωσης και Απλούστευ- 
σης Διαδικασιών και (β) Διεύθυνση Πληροφορικής, υπαγόμενες στη Γε¬ 
νική Διεύθυνση Διοικητικής Υποστήριξης και (γ) στο Τμήμα Νομοθετι¬ 
κού Συντονισμού και Κωδικοποίησης υπαγόμενο απευθείας στον 
Υπουργό, των οποίων η διάρθρωση και αρμοδιότητες περιγράφονται 
στα 2,3 και 4 άρθρα του παρόντος. 

Άρθρο 2 

Διάρθρωση - Αρμοδιότητες 

Διεύθυνσης Οργάνωσης και Απλούστευσης Διαδικασιών 

1. Τη Διεύθυνση Οργάνωσης και Απλούστευσης Διαδικασιών συ¬ 
γκροτούν τα εξής Τμήματα: ' '» 

α. Τμήμα Διοικητικής Οργάνωσης 

β. Τμήμα Απλούστευσης Διαδικασιών και Παραγωγικότητας. 

2. Οι αρμοδιότητες της Διεύθυνσης Οργάνωσης και Απλούστευσης 
Διαδικασιών ανάγονται σε θέματα που κατανέμονται στα Τμήματά της, 
ως εξής: 


α. Τμήμα Διοικητικής Οργάνωσης 

ΐ). Ο χειρισμός όλων των θεμάτων οργάνωσης των υπηρεσιών του 
Υπουργείου. 

2. Η μέριμνα για τη μεταβίβαση αρμοδιοτήτων από την Κεντρική 
στις Περιφερειακές αρχές. 

3. Η μέριμνα για την οργάνωση των εποπτευόμενων από το Υπουρ¬ 
γείο Νομικών Προσώπων, σε συνεργασία με τις αρμόδιες κατά περί¬ 
πτωση, σε σχέση με το αντικείμενο των Νομικών Προσώπων, διευθύν¬ 
σεις και τα οικεία Νομικά Πρόσωπα. 

4. Η επεξεργασία στοιχείων για την εκτίμηση των αναγκών του 
Υπουργείου και των εποπτευομένων από το Υπουργείο Νομικών Προ¬ 
σώπων σε θέσεις προσωπικού και την κατανομή τους σε κλάδους, βαθ¬ 
μούς ή ειδικότητες. Η περιγραφή και ανάλυση των καθηκόντων καθώς 
και| καθορισμός των προσόντων κάθε θέσης. 

5. Η μέριμνα για το συντονισμό του προγραμματισμού ερευνητικών 
προγραμμάτων και μελετών που χρηματοδοτούνται από τον τακτικό 
προϋπολογισμό και τον προϋπολογισμό Δημοσίων Επενδύσεων και 
εκτελούνται από φορείς που εποπτεύονται ή μη από το Υπουργείο 
(Α.Ε.Ι., Τ.Ε.Ι., Πανεπιστημιακές κλινικές ή άλλα ν.π.δ. ή ιδ. δικαίου), 
γιοι το συντονισμό της αξιολόγησης της εφαρμογής τους από επιτροπή 
και για την παρακολουήθηση της αξιοποίησης των πορισμάτων των 
ερευνών σε συνεργασία με τις καθ’ ύλη αρμόδιες υπηρεσίες και τη Διεύ¬ 
θυνση Οικονομικού. 

β. Τμήμα Απλούστευσης Διαδικασιών και Παραγωγικότητας. 

II. Η μελέτη, υπόδειξη και παρακολούθηση εφαρμογής μέτρων για 
την απλούστευση γραφειοκρατικών τύπων και διαδικασιών και την κα¬ 
τάργηση περιττών διατυπώσεων, σε συνεργασία με τις κατ’ αντικείμενο 
αρμόδιες υπηρεσίες. 

2. Ο καθορισμός, σε συνεργασία με τις κατ’ αντικείμενο αρμόδιες 
υπηρεσίες, των δικαιολογητικών που κατά περίπτωση απαιτούνται να 
υποβάλλουν οι συναλλασσόμενοι με τη διοίκηση πολίτες. 

]3. Η μελέτη των χρησιμοποιουμένων εντύπων και εισήγηση για τη 
βελτίωση και τυποποίησή τους. Σχεδίαση νέων απλουστευμένων εντύ¬ 
πων, ιδιαίτερα των απαραιτήτων στις συναλλαγές των πολιτών με τις 
υπηρεσίες. 

14. Η μελέτη και εισήγηση μέτρων για την καθιέρωση προσφορότε¬ 
ρων μεθόδων εργασίας για την ταχύτερη διεκπεραίωση των διοικητι¬ 
κών ενεργειών. 

| 5. Η μέριμνα για την ανάπτυξη και εφαρμογή από τις κατ’ αντικεί¬ 
μενο αρμόδιες υπηρεσίες σύγχρονων τεχνικών μεθόδων (όπως π.χ. μέ¬ 
τρηση εργασίας, επιχειρησιακή έρευνα, ανάλυση κόστους - ωφέλειας, 
εργονομία) για την αύξηση της παραγωγικότητας. 

I 6. Η εισήγηση μέτρων για τη βελτίωση των συνθηκών εργασίας. 

I 7. Η παρακολούθηση των τεχνολογικών εξελίξεων στον τομέα της 
μηχανοργάνωσης -πλην του υλικού αυτόματης επεξεργασίας στοι¬ 
χείων- έρευνα της αγοράς και τήρηση στοιχείων για τις τεχνικές προ¬ 
διαγραφές και τις δυνατότητες των μηχανημάτων γραφείου και εισή¬ 
γηση για τον εκσυγχρονισμό του μηχανικού εξοπλισμού. 

! 8. Η μέριμνα για την εκκαθάριση και μικροφωτογράφιση των αρ¬ 
χείων των υπηρεσιών του Υπουργείου. 

Άρθρο 3 

Αρμοδιότητες - Διάρθρωση 
Διεύθυνσης Πληροφορικής 

1. Τη Διεύθυνση Πληροφορικής συγκροτούν τα εξής Τμήματα: 
α. Τμήμα Ανάπτυξης Μηχανογραφικών Εφαρμογών 
β. Τμήμα Υποστήριξης Συστημάτων 
γ. Τμήμα Λειτουργίας και Εκμετάλλευσης Εξοπλισμού 
|' 2. Η αρμοδιότητα της Διεύθυνσης Πληροροφικής αναφέρεται σε θέ¬ 
ματα που κατανέμονται στα Τμήματά της, ως εξής: 
α. Τμήμα Ανάπτυξης Μηχανογραφικών Εφαρμογών. 

1. Η ανάλυση και μελέτη των Μηχανογραφικών Εφαρμογών 
, 1. Η ανάλυση και μελέτη των Μηχανογραφικών Εφαρμογών του 
Υπουργείου. 

| 2. Η έγκριση της προμήθειας για αφορά ή μίσθωση μηχανογραφικού 
εξοπλισμού και λογισμικού καθώς και η έγκριση ανάθεσης σε τρίτους 
μηχανογραφικών εργασιών των εποπτευομένων από το Υπουργείο νο¬ 
μικών προσώπων. 

3. Η επίβλεψη και κατεύθυνση του καθορισμού, της ανάλυσης του 
σχεδιασμού, της αξιολόγησης των διαφόρων εφαρμογών και της εγκα¬ 
τάστασης. 

4. Η σύνταξη και εκτέλεση των αναγκαίων προγραμμάτων Η/ϊ. 

5. 0 σχηματισμός φακέλων προγραμμάτων με βάση τα διεθνή πρό¬ 
τυπα, ο έλεγχος της ορθότητας και αποτελεσματικότητας των συντασ- 
σομένων προγραμμάτων και η τεκμηρίωση αυτών. 

6. Η τήρηση αρχείου προγραμμάτων. 

7. Η σύνταξη τεχνικών μελετών και μελετών σκοπιμότητας, 
β. Τμήμα Υποστήριξης Συστημάτων 

1. Η παροχή υποστήριξης για την κάλυψη αναγκών σε εξειδικευμέ- 
νους τομείς της πληροφορικής (βάσεις πληροφοριών επικοινωνίες, υλικό 
Η&Γ(1ιναΓ6, δοίΐΊνατβ). 

2. Η μελέτη των αναγκών του Υπουργείου και των Νομικών Προ¬ 
σώπων της αρμοδιότητάς του σε μηχανογραφικό εξοπλισμό και η σύ¬ 
ντομη προδιαγραφών. 

3. Η πρόβλεψη και διαχείριση των σχετικών με τη μηχ/ση πιστώ¬ 
σεων. 

4. Η εκτίμηση των αναγκών σε υλικά μηχανογράφησης και η μέρι¬ 
μνα προμήθείάς τους. 

5. Η εποπτεία των Νομικών Προσώπων, αρμοδιότητοις του Υπουρ¬ 
γείου, σε θέματα μηχ/σης. 

6. Η τήρηση στατιστικών στοιχείων 

γ. Τμήμα Λειτουργίας και Εκμετάλλευσής Εξοπλισμού 

1. Η μέριμνα για την καλή λειτουργία εκμετάλλευση και συντήρηση 
του εξοπλισμού, η προετοιμασία δεδομένων, ο έλεγχος εισόδου, εξόδου 
και η ασφάλεια του όλου συστήματος. 

2. Μέσω των ανωτέρω Τμημάτων Μηχανογράφησης εκπληρώνο¬ 
νται και οι σκοποί του Κέντρου Πληροφορικής Υγείας (ΚΕΠΥ), που 
αναφέρονται στο άρθρο τέταρτο του ν. 1408/1983 (ΦΕΚ 198Α). 

4. Στην αρμοδιότητα της Διεύθυνσης υπάγεται η παρακολούθηση και 
ο συντονισμός των Μεσογειακών Ολοκληρωμένων Προγραμμάτων 
(Μ.Ο.Π.) Πληροφορικής στον Τομέα Υγείας και Πρόνοιας καθώς και 
των εποπτευομένων Νομικών Προσώπων των τομέων αυτών. 

Άρθρο 4 

' - _ Τμήμα Νομοθετικού Συντονισμού και Κωδικοποίησης 

1. Η μέριμνα προώθησης και η παρακολούθηση της διαδικασίας μέ¬ 
χρι τη δημοσίευσή τους, των νομοθετικών κειμένων (νόμων και προε¬ 
δρικών διαταγμάτων), που καταρτίζονται από τις αρμόδιες κατά περί¬ 
πτωση υπηρεσίες. 

2. Ο συντονισμός για την κωδικοποίηση από τις αρμόδιες κατά περί¬ 
πτωση υπηρεσίες της νομοθεσίας και των διοικητικών οδηγιών. 

3. Ο συντονισμός για το χειρισμό από τις αρμόδιες κατά περίπτωση 
υπηρεσίες, κάθε θέματος, που αφορά στον κοινοβουλευτικό έλεγχο του 

! Υπουργείου. 

Άρθρο 5 

Σύσταση Διεύθυνσης Εκπαίδευσης 
Διάρθρωση - Αρμοδιότητες 

1. Συνιστάται Διεύθυνση Εκπαίδευσης που υπάγεται στη Γενική 
; Διεύθυνση Διοικητικής Υποστήριξης. 

2. Τη Διεύθυνση Εκπαίδευσης συγκροτούν τα,εξής Τμήματα: 
α. Τμήμα Εισαγωγικής Εκπαίδευσης 

β. Τμήμα Επιμόρφωσης 

3. Οι αρμοδιότητες της Διεύθυνσης Εκπαίδευσης είναι ο προγραμμα¬ 
τισμός, η οργάνωση και εκτέλεση εκπαιδευτικών προγραμμάτων για 
την επαγγελματική κατάρτιση των υπαλλήλων και η διαρκής συνεργα- 

■ σία με τις εκπαιδευτικές μονάδες του Εθνικού Κέντρου Δημόσιου; Διοί¬ 
κησης που κατανέμανται στα τμήματά της, ως εξής: 
α. Τμήμα Εισαγωγικής Εκπαίδευσης 

(1) Η οργάνωση και εκτέλεση των προγραμμάτων εισαγωγικής εκ¬ 
παίδευσης των υποιλλήλων, τόσο πριν την ανάληψη υπηρεσίοις ή εντός 
του πρώτου εξαμήνου από την ημερομηνία ανάληψης υπηρεσίας το αρ¬ 
γότερο, με σκοπό τη γενική ενημέρωση, όσο και οποτεδήποτε μετά τη 
συμπλήρωση δύο (2) μηνών υπηρεσίας και μέχρι τη λήξη της διετούς 
δοκιμαστικής υπηρεσίας, σε συνεργασία και με το Εθνικό Κέντρο Δημό¬ 
σιας Διοίκησης. 

(2) Η ευθύνη οργάνωσης και εκτέλεσης των προγραμμάτων εισαγω¬ 
γικής εκπαίδευσης των υποιλλήλων των Ν.Π.Δ.Δ., που έχουν λιγότερες 
από 1.000 οργανικές θέσεις μονίμων υπαλλήλων και εποπτεύονται από 
το Υπουργείο. 

(3) Η οργάνωση και εκτέλεση, σε συνεργασία με το Ινστιτούτο Διαρ¬ 


κούς Επιμόρφωσης, κοινών προγραμμάτων εισαγωγικής εκπαίδευσης 
για υπαλλήλους περισσοτέρων Υπουργείων ή Ν.Π.Δ.Δ., με βάση τη συ¬ 
νάφεια των οιντικειμένων ή για θέματα κοινού ενδιαφέροντος, 
β. Τμήμα Επιμόρφωσης 

(1) Η οργάνωση και εκτέλεση προγραμμάτων επιμόρφωσης ειδικού 
ενδιαφέροντος για τους υπαλλήλους του Υπουργείου και τους υπαλλή¬ 
λους των Ν.Π.Δ.Δ. που εποπτεύονται από αυτό. 

Στα προγράμματα αυτά μπορεί να περλαμβάνονται, σε συνεργασία 
με το Ινστιτούτο Διαρκούς Επιμόρφωσης και θέματα γενικού ενδιαφέρο¬ 
ντος, όταν τούτο κρίνεται σκόπιμο ή οικονομικώς'συμφέρον. 

(2) Η οργάνωση και εκτέλεση προγραμμάτων επαγγελματικής εξει- 
δίκευαης των υπαλλήλων του Υπουργείου και των εποπτευομένων από 
αυτό Ν.Π.Δ.Δ., εφόσον αυτά έχουν λιγότερες από 1.000 οργοινικές θέ¬ 
σεις μονίμων υπαλλήλων, σε οιντικείμενα της υπηρεσίας τους. 

(3) Η οργάνωση και εκτέλεση, σε συνεργασία με την Εθνική Σχολή 

Δημόσιας Διοίκησης, προγραμμάτων προαγωγικής εκπαίδευσης των 
υποιλλήλων της κατηγορίιχς ΠΕ του Υπουργείου και των εποπτευομέ¬ 
νων από αυτό Ν.Π.Δ.Δ., εφόσον αυτά έχουν λιγότερες από 1.000 οργα¬ 
νικές θέσεις μονίμων υποιλλήλων. Τα προγράμματα αυτά μπορεί να ορ- 
γοινώνονται και κατά κύκλους Υπουργείων με βάση τη συνάφεια του 
οιντικειμένου τους. I , 

(4) Η μέριμνα για τη λειτουργία της κεντρικής βιβλιοθήκης και τον 
εμπλουτισμό της με έντυπο υλικό, τη συγκέντρωση και τεκμηρίωση 
γραπτών πληροφοριών σχετικών με τις αρμοδιότητες του Υπουργείου 
και τις ειδικότερες οινάγκες εκπαίδευσης των υπαλλήλων του και την 
ενημέρωση των άλλων υπηρεσιών για το υλικό της βιβλιοθήκης και της 
τεκμηρίωσης. 

(5) Η μέριμνα για την μετεκπαίδευση των υπαλλήλων του Υπουρ¬ 
γείου (ή του Ν.Π.Δ.Δ.), στις περιπτώσεις που αυτή κρίνεται αναγκαία 
για τη διεύρυνση των επιστημονικών ή τεχνικών τους γνώσεων, που εί¬ 
ναι πρόσφορες για την καλύτερη αντιμετώπιση των αναγκών της Υπη¬ 
ρεσίας, ή την ειδίκευσή τους σε σύγχρονες τεχνικές διοίκησης και τεχνο¬ 
λογίας. 

(6) Η μέριμνα για την μεταπτυχιακή εκπαίδευση των υπαλλήλων 
του Υπουργείου (ή του Ν.Π.Δ.Δ.) Κατηγορίας ΠΕ ή ΤΕ σε ΑΕΙ της 
ημεδαπής ή της αλλοδαπής για τη λήψη μεταπτυχιακού τίτλου σπου¬ 
δών, συναφούς με το αντικείμενο του Υπουργείου (ή του Ν.Π.Δ.Δ.). 

(7) Η μέριμνα για την έκδοση απόφασης με την οποία ορίζεται το δι¬ 
δακτικό προσωπικό των εκπαιδευτικών προγραμμάτων που εκτελεί το 
Υπουργείο (ή το Ν.Π.Δ.Δ.) εφόσον δεν οινήκει στο διδακτικό προσωπικό 
του·Εθνικού Κέντρου Δημόσιος Διοίκησης. 

Άρθρο 6 

Το άρθρο 22 του Π.Δ. 112/1989 αντικαθίσταται ως εξής: 

Άρθρο 22 

Διάρθρωση - Αρμοδιότητες 
Διεύθυνσης Επιθεώρησης 

1. Τη Διεύθυνση Επιθεώρησης συγκροτούν τα. εξής τμήματα και 
γραφεία: 

α. Τμήμα Γραμματείας 

β. Τμήμα Διοικητικού - Οικονομικού ελέγχου και επιθεώρησης 
γ. Τμήμα Υγειονομικού ελέγχου και επιθεώρησης 
δ. Τμήμα Φαρμακευτικού ελέγχου και επιθεώρησης 
ε. Γραφείο Τεχνικού ελέγχου και επιθεώρησης. 

2. Οι αρμοδιότητες της Διεύθυνσης Επιθεώρησης είναι γενικά, η 
άσκηση επιθεώρησης και ελέγχου των κεντρικών και περιφερειακών 
υπηρεσιών του Υπουργείου και των εποπτευομένων απ’ αυτό φορέων, 
για τη διαπίστωση της κανονικής και εύρυθμης λειτουργίας τους και 
της ορθής εφαρμογής των κειμένων διατάξεων και σχετικών οδηγιών. 
Η διενέργεια διοικητικών ερευνών και διοικητικών εξετάσεων σε υπο¬ 
βαλλόμενες καταγγελίες ή σε περιπτώσες διαπιστουμένων κατά τον 
υπηρεσιακό έλεγχο αδικημάτων σε θέματα αρμοδιότητας των υπηρε¬ 
σιών του Υπουργείου και των εποπτευομένων απ’ αυτό φορέων, κατόπιν 
εντολής του Υπουργού ή εξουσιοδοτημένου οργάνου και σε έκτακτες πε- 
ριπτώσες, μη επιδεχόμενες αναβολή, μετά από άμεση σχετική ενημέ¬ 
ρωση και προφορική εντολή. 

Οι αρμοδιότητες αυτές κατανέμονται ειδικότερα στα τμήματά της, 
ως εξής: 

α. Τμήμα Γραμματείας 

(1) Η μέριμνα για την έκδοση εντολών προς διενέργεια επιθεωρή¬ 
σεων, ερευνών, ελέγχων και ανακρίσεων και παροχή οδηγιών προς τους 

επιθεωρητές, για την πληρέστερη άσκηση των καθηκόντων τους και την 
εκπλήρωση της αποστολής τους. 

(2) Η τήρηση του αρχείου της Διεύθυνσης, η διακίνηση της αλληλο¬ 
γραφίας, η δακτυλογράφηση ή μηχανογράφηση, αναπαραγωγή και μι- 
κροφωτογράφηση εγγράφων και εντύπων και τήρηση των απαραιτή¬ 
των βιβλίων και λοιπών σχετικών στοιχείων. 

(3) Η μελέτη των αναφορών, εκθέσεων και πορισμάτων των επιθεω¬ 
ρητών, η κοινοποίηση των εν λόγω εκθέσεων και πορισμάτων ή απο¬ 
σπασμάτων αυτών, στις αρμόδιες καθ’ ύλην και κατά περίπτωση υπη¬ 
ρεσίες, η διατύπωση παρατηρήσεων για το περιεχόμενο αυτών και η 
παρακολούθηση για την υλοποίηση των διατυπουμένων στις εκθέσεις 
και τα πορίσματα προτάσεων. 

(4) Η τήρηση στατιστικών στοιχείων, η μελέτη και αξιολόγηση αυ¬ 
τών και η εισήγηση στις αρμόδιες υπηρεσίες για τη λήψη διοικητικών 
και νομοθετικών μέτρων, με σκοπό τη βελτίωση των όρων και συνθη¬ 
κών λειτουργίας των υπηρεσιών του Υπουργείου και των υπογομένων 
σ’ αυτό Ν.Π.Δ. και Ιδ. Δικαίου. 

(5) Η εποπτεία για το έργο της επιθεώρησης Μακεδονίας - Θράκης 
και η παροχή οδηγιών και εντολών προς αυτή για την άσκηση του έργου 

της· 

(6) Η μέριμνα για τον προγραμματισμό των επιθεωρήσεων και ελέγ¬ 
χων ως και για την εν γένει λειτουργία της Υπηρεσίας Επιθεώρησης. 

(7) Η άμεση και συνεχής ενημέρωση της Ηγεσίας του Υπουργείου 
για τα απασχολούντα τις υπηρεσίες και ιδρύματα αρμοδιότητός του σο¬ 
βαρά θέματα και υποθέσεις και η ενημέρωση των αρμοδίων καθ’ ύλη 
κεντρικών υπηρεσιών του Υπουργείου για τους διενεργούμενους ελέγ¬ 
χους και επιθεωρήσεις. Οι κεντρικές αυτές υπηρεσίες και τα διοικητικά 
συμβούλια των ανωτέρω ιδρυμάτων υποχρεούνται να ενημερώνουν 
εγκαίρως τη Διεύθυνση Επιθεώρησης για την υλοποίηση των προτά¬ 
σεων των Επιθεωρητών. 

Σε περίπτωση μη υλοποίησης των προτάσεων αυτών, ή μερικής μόνο 
υλοποίησής τους, οι ανωτέρω υπηρεσίες, υποχρεούνται να γνωστοποιή¬ 
σουν στη Διεύθυνση Επιθεώρησης, τους λόγους οι οποίοι εκτιμήθηκαν 
και συνηγόρησαν σ’ αυτό. 

β. Τμήμα Διοικητικού - Οικονομικού ελέγχου και επιθεώρησης. 

(1) Η διενέργεια διοικητικού και οικονομικού ελέγχου ως και η 
έρευνα για τη διαπίστωσή της οικονομικής κατάστασης, λογιστικής 
ενημερότητας και εύρυθμης λειτουργίας των υπηρεσιών του Υπουρ¬ 
γείου και των εποπτευόμενων Οργανισμών, Ιδρυμάτων και Σωματείων 
Ν.Π.Δ. ή Ιδ. Δικαίου, καθώς και ο έλεγχος εκπλήρωσης του σκοπού 
των. 

(2) Η διενέργεια ενόρκων ή μη διοικητικών ανακρίσεων, μετά από 
καταγγελίες ή σε περιπτώσεις κατά τις οποίες διαπιστώνονται κατά τον 
έλεγχο αδικήματα, είτε με εντολή του Υπουργού ή του παρ’ αυτού εξου- 
σιοδοτουμένου οργάνου, είτε αυτεπαγγέλτως. 

(3) Ο έλεγχος της διαχείρισης κάθε φύσεως υλικού αξιών ή χρημά¬ 
των, τα οποία βρίσκονται στα χέρια κάθε υπολόγου υπαλλήλου του 
Υπουργείου, ή Νομικού Προσώπου, το οποίο με οποιοδήποτε τρόπο 
υπάγεται στην εποπτεία αυτού. 

(4) Η εποπτεία και ο έλεγχος φιλανθρωπικών και κοινωφελών φο¬ 
ρέων ιδιωτικής πρωτοβουλίας. 

(5) Ο έλεγχος της διαχείρισης εράνων, λαχειοφόρων αγορών, εορ¬ 
τών, εκδηλώσεων πανελληνίου μορφής, οι οποίες ενεργούνται για φι¬ 
λανθρωπικούς σκοπούς, κατόπιν σχετικής άδειας του Υπουργείου. 

(6) Η μελέτη και εκπόνηση διαχειριστικών κανονισμών και ενιαίου 
λογιστικού σχεδίου κατά κατηγορία νομικών προσώπων. 

(7) Η επιθεώρηση για τη διαπίστωση της κανονικής, από διοικητικής 
και οικονομικής απόψεως, λειτουργίας των περιφερειακών υπηρεσιών 
του Υπουργείου και των Νομικών Προσώπων αρμοδιότητας αυτού και 
η διενέργεια πλήρους ή δειγματοληπτικού ελέγχου αυτών, τουλάχιστον 
μια φορά κάθε έτος. 

(8) Η εποπτεία και ο έλεγχος της εκτελουμένης στις υπηρεσίες του 
Υπουργείου και των υπαγομένων σ’ αυτό Νομικών Προσώπων (ιδρυμά¬ 
των και σωματείων), εργασίας των κοινωνικών λειτουργών και νοση¬ 
λευτών. 

(9) Η διερεύνηση καταγγελιών για παράνομες υιοθεσίες ή για παρά- 
νομη χορήγηση επιδομάτων σε άτομα με ειδικές ανάγκες ή σε άτομα 
έχοντα ανάγκη οικονομικής και κοινωνικής προστασίας. 

(10) Ο καταλογισμός των ελλειμμάτων, τα οποία διαπιστώνονται 
από τους ελέγχους σε βάρος των υπευθύνων υπολόγων υπαλλήλων του 
Υπουργείου και των υπαγομένων σ’ αυτό Ν.Π.Δ.Δ., σύμφωνα με τις 
κείμενες διατάξεις του δημοσίου λογιστικού, του λογιστικού Ν.Π.Δ.Δ. 
και τις περί οικονομικής επιθεωρήαεως. 


(11) 0 ετήσιος απολογιστικός έλεγχος της διαχείρισης κάθε παιδι- 
κής εξοχής, η οποία λειτουργεί με τη μέριμνα και την εποπτεία του Κέ¬ 
ντρου Οικογένειας και Νεότητας και βάσει των κειμένων για το αντικεί¬ 
μενο αυτό σχετικών διατάξεων (Β.Δ. 385/1971). 

(12) Βάσει επισημάνσεων και συμπερασμάτων τα οποία προκύπτουν 
από τα υποβαλλόμενα, από τους επιθεωρητές πορίσματα, μεριμνά και 
εκδίδει σχετικές οδηγίες σε θέματα διοικητικά, οικονομικά και διαχειρι¬ 
στικά που αποβλέπουν, στην ομαλή, εύρυθμη, διαφανή, ταχεία και απο¬ 
τελεσματική λειτουργία των περιφερειακών υπηρεσιών του Υπουργείου 
και των Νομικών Προσώπων τα οποία υπάγονται στην εποπτεία αυτού. 

γ. Τμήμα Υγειονομικού ελέγχου και επιθεώρησης 

(1) Η παρακολούθηση και ο έλεγχος τήρησης των όρων της από 
Υγειονομικής απόψεως κανονικής και σύμφωνα με το νόμο λειτουργίας 
των υγειονομικών υπηρεσιών του Υπουργείου και των υπαγομένων 
στην εποπτεία αυτού Ν.Π.Δ. και Ιδ. Δικαίου νοσοκομείων, κλινικών, ερ¬ 
γαστηρίων, επιχειρήσεων, ιατρείων, λαμβανομένου υπόψη και του άρ¬ 
θρου 7 παρ. 1 του Ν. 1397/1983 (ΦΕΚ 143 Α’), καθώς και της εφαρ¬ 
μογής των υγειονομικών διατάξεων. 

(2) Η παρακολούθηση και ο έλεγχος της τήρησης των όρων υγιεινής 
διαβίωσης των περιθαλπομένων σε νοσηλευτικές και προνοιακές μονά¬ 
δες (κρατικές και ιδιωτικές), ως και της παρεχομένης σ’ αυτούς ιατρι¬ 
κής και φαρμακευτικής περιθάλψεως. 

(3) Η διενέργεια επιθεώρησης μια φορά τουλάχιστον κάθε χρόνο, για 
την διαπίστωση της κανονικής από υγειονομικής απόψεως, λειτουρ¬ 
γίας, των περιφερειακών υπηρεσιών του Υπουργείου και των νομικών 
προσώπων αρμοόιότητος αυτού. 

δ. Τμήμα Φαρμακευτικού ελέγχου και επιθεώρησης. 

(1) Η επιθεώρηση, η έρευνα και ο έλεγχος υποθέσεων, που ανάγο¬ 
νται στον τομέα του φαρμάκου και οι οποίες παρουσιάζουν κατά την 
κρίση του Υπουργού ή των παρ’ αυτού εξουσιοδοτουμένων οργάνων γε¬ 
νικότερο ενδιαφέρον και επηρεάζουν την διαμόρφωση της φαρμακευτι¬ 
κής πολιτικής. Στα πλαίσια του ελέγχου αυτού περιλαμβάνονται και ο 
έλεγχος παραστατικών στοιχείων παραγωγής, προμήθειας και διακίνη¬ 
σης των πρώτων υλών, ετοίμων ή ημιετοίμων προϊόντων, ως και δειγ¬ 
ματοληψίες στους χώρους παραγωγής, αποθήκευσης, διακίνησης και 
κατά την μεταφορά αυτών. 

(2) Η εποπτεία του έργου επιθεώρησης και ελέγχου των Φαρμα¬ 
κείων, Φαρμακαποθηκών και εργοστασίων, το οποίο ασκείται από τις 
υπηρεσίες νομαρχιακού επιπέδου του Υπουργείου και τον Εθνικό Οργα¬ 
νισμό Φαρμάκων (Ε.Ο.Φ.). 

(3) Η επιθεώρηση και ο έλεγχος, σε πρώτο βαθμό, μια φορά τουλάχι¬ 
στον κάθε έτος, των Φαρμακείων (ιδιωτικών και των νοσοκομείων), 
Φαρμακαποθηκών και εργοστασίων, ή οσάκις αυτό κριθεί αναγκαίο ή 
επείγον από τον υπουργό ή τα εξουσιοδοτούμενα παρ’ αυτού όργανα. 

(4) Ο έλεγχος εργοστασίων, εργαστηρίων και γενικά κάθε καταστή¬ 
ματος, το οποίο παράγει, συσκευάζει, διακινεί, αποθηκεύει, εμπορεύεται 
και διαθέτει κάθε είδος επιδεσμικό και υγειονομικό υλικό. 

ε. Γραφείο Τεχνικού ελέγχου και επιθεώρησης. 

(1) Η επιθεώρηση εργοταξίων, για έλεγχο της ποιότητας, και προό¬ 
δου των έργων που αφορούν την κατασκευή οικοδομών και κτιρίων, τα 
οποία ανήκουν στο Υπουργείο ή στα παρ’ αυτού εποπτευόμενα νομικά 
πρόσωπα (νοσοκομεία, ιδρύματα, σωματεία). 

(2) Η από τεχνικής απόψεως έρευνα για την ύπαρξη ή μη κακοτε¬ 
χνιών, στα προαναφερόμενα έργα και κτίρια. 

(3) Η διερεύνηση υποθέσεων που αφορούν την προμήθεια συντήρηση 
και λειτουργία του πάσης φύσεως μηχανολογικού εξοπλισμού των υπη¬ 
ρεσιών του Υπουργείου, των νοσηλευτικών και προνοιακών ιδρυμάτων. 

Άρθρο 7 

Το άρθρο 29 του π.δ. 112/1989 αντικαθίσταται ως εξής: 

Άρθρο 29 

Διάρθρωση - Αρμοδιότητες 
Επιθεώρησης Μακεδονίας-θράκης _ 

1. Η Επιθεώρηση Μακεδονίας - Θράκης με έδρα την πόλη της Θεσ¬ 
σαλονίκης έχει τη χωρική αρμοδιότητα του Υπουργείου Μακεδονίας - 
Θράκης και τη χωρική αρμοδιότητα του Υπουργείου Μακεδονίας- 
θράκης και τη διάρθρωση και αρμοδιότητες της Διεύθυνσης Επιθεώρη¬ 
σης της Κεντρικής Υπηρεσίας του Υπουργείου. 

2. Λειτουργεί σε επίπεδο Διεύθυνσης και υπάγεται στη Κεντρική 
Υπηρεσία του Υπουργείου δια της Διεύθυνσης Επιθεώρησης από την· ι 

οποία καθοδηγείται στο έργο της. 

Άρθρο 8 

Σύσταση κλάδοι» Επιθεωρητών 

.Για τη στελέχωση της Διεύθυνσης Επιθεώρησης και της Επιθεώρη¬ 
σης Μακεδσνίας-θράκης συνιστάται στο Υπουργείο Υγείας, Πρόνοιας 
και Κοινωνικών Ασφαλίσεων κλάδος ΠΕ Επιθεωρητών, ο οποίος περι¬ 
λαμβάνει ογδόντα πέντε (85) θέσεις, οι οποίες διακρίνονται ως εξής: 

ΠΕ Διοικητικών - Οικονομικών Επιθεωρητών, θέσεις πενήντα (50). 

ΠΕ Υγειονομικών Επιθεωρητών (Κοινωνικής Ιατρικής και Υγιεινο- 
λόγων Ιατρών, και Ιατρών), θέσεις δώδεκα (12). 

ΠΕ Επιθεωρητών Οδοντιάτρων, θέσεις τρεις (3). 

ΠΕ Επιθεωρητών Φαρμακοποιών, θέσεις δώδεκα (12) 

ΠΕ ή ΤΕ Επιθεωρητών Κοινωνικής Εργασίας, θέσεις τρεις (3) 

ΠΕ Επιθεωρητών Μηχανικών, θέσεις πέντε (5). 

2. Οι θέσεις του κλάδου αυτού προέρχονται από μεταφορά σ’ αυτόν 
ισαρίθμων θέσεων των αντίστοιχων κλάδων, με αντίστοιχη μείωση θέ¬ 
σεων. 

3. Οι θέσεις του κλάδου ΠΕ Επιθεωρητών πληρούνται με μετάταξη 
υπηρετούντων υπαλλήλων στους κλάδους από τους οποίους μεταφέρο- 
νται οι θέσεις, με δεκαετή τουλάχιστον υπηρεσία. 

4. Μέχρι τη συγκρότηση του κλάδου ΠΕ Επιθεωρητών, στη Διεύ¬ 
θυνση Επιθεωρήσης τοποθετούνται προσωρινά και προϊστανται αυτής 
και των τμημάτων της υπάλληλοι ανήκοντες στους λοιπούς κλάδους 
κατηγορίας ΠΕ. 

Άρθρο 9 

Κατανομή θέσεων προσωπικού 

1. Οι οργανικές θέσεις του κλάδου ΠΕ Επιθεωρητών, κατανέμονται 
ως εξής: 

α. Κεντρική Διεύθυνση Επιθεώρησης: 

(1) ΠΕ Διοικητικών - Οικονομικών Επιθεωρητών, θέσεις τριάντα 
πέντε (35). 

(2) ΠΕ Υγειονομικών Επιθεωρητών (Κοινωνικής Ιατρικής και 
Υγιειονολόγων Ιατρών και Ιατρών), θέσεις οκτώ (8). 

(3) ΠΕ Επιθεωρητών οδοντιάτρων, θέσεις δύο (2) 

(4) ΠΕ Επιθεωρητών Φαρμακοποιών, θέσεις οκτώ (8) 

(5) ΠΕ ή ΤΕ Επιθεωρητών Κοινωνικής Εργασίας, θέσεις δύο (2). 

(6) ΠΕ Επιθεωρητών Μηχανικών θέσεις (3). 

β. Επιθεώρηση Μακεδσνίας-θράκης: 

(1) ΠΕ Διοικητικών-Οικονομικών Επιθεωρητών, θέσεις δέκα πέντε. 

(15). 

(2) ΠΕ Υγειονομικών Επιθεωρητών (Κοινωνικής Ιατρικής και 
Υγιεινολόγων Ιατρών και Ιατρών), θέσεις τέσσερες (4). 

(3) ΠΕ Επιθεωρητών οδοντιάτρων, θέση μία (1) 

(4) ΠΕ Επιθεωρητών Φαρμακοποιών θέσεις τέσσερες (4). 

(5) ΠΕ ή ΤΕ Επιθεωρητών Κοινωνικής Εργασίας, θέση μία (1). 

(6) ΠΕ Επιθεωρητών Μηχανικών θέσεις (2). 

2. Ανάλογα με τις κάθε φορά ανάγκες δύνανται να υπηρετούν στις 
ανωτέρω επιθεωρήσεις και οι υπάλληλοι άλλων κλάδων. 

Άρθρο 10 

Άσκηση Καθηκόντων Επιθεωρητών 

1. Κάθε επιθεωρητής, κατά την άσκηση των καθηκότων του, ενεργεί 
με δική του ευθύνη. 

2. Οι επιθεωρητές για την εκτέλεση και άσκηση των καθηκόντων 
τους, ενεργούν είτε κατόπιν εντολής του Υπουργού ή του παρ’ αυτού 
εξουσιδοτουμένου οργάνου είτε αυτεπαγγέλτως οσάκις αυτό επιβάλλε¬ 
ται. 

3. Οι επιθεωρητές είναι, για το χώρο της καθ’ ύλην αρμοδιότητάς 
τους, ειδικοί ανακριτικοί υπάλληλοι, με τα δικαιώματα και τις υποχρε¬ 
ώσεις των οποίων και περιβάλλονται, και ασκούν τα καθήκοντά τους 
βάσει των διατάξεων του παρόντος, των διατάξεων περί οικονομικής 
επιθεώρησης, των κειμένων ειδικών σχετικών με την επιθεώρηση δια¬ 


τάξεων και αυτών του Κώδικα Ποινικής Δικονομίας. 

Άρθρο 11 

Γενικές αρμοδιότητες Επιθεωρητών 

1. Οι επιθεωρητές, ανεξάρτητα ειδικότητας και κλάδου στον οποίο 
ανήκουν, κατά την εκτέλεση των καθηκόντων τους, ενεργούν ως εκπρό¬ 
σωποι και εξ’ ονόματος του Υπουργού και για τον λόγο αυτό, θεωρού¬ 
νται ιεραρχικά ανώτεροι των προϊσταμένων των ελεγχόμενων υπηρε¬ 
σιών και φορέων. 

2. Οι επιθεωρητές, ανεξάρτητα από την ειδικότητά τους, καθίστα¬ 
νται αρμόδιοι: 

α. Να ζητούν από κάθε Δημόσια, δικαστική στρατιωτική, δημοτική ή 
κοινοτική Αρχή, τράπεζα ή εταιρεία ή από οποιοδήποτε ν.π.δ. ή ιδ. δι¬ 
καίου ή φυσικό πρόσωπο, στοιχεία σχετικά με τον έλεγχο, ως και την 
συνδρομή των αστυνομικών αρχών, οσάκις παρίσταται ανάγκη, υπο¬ 
χρεουμένων να παρέχουν αμέσως τα ζητούμενα στοιχεία. 

β. Να απευθύνουν προς τους υπ’ αυτών ελεγχόμενους οδηγίες για 
την ορθή ερμηνεία και εφαρμογή των διατάξεων της κείμενης σχετικής 
νομοθεσίας και του τρόπου της ορθής αντιμετώπισης των χειριζομένων 
απ’ αυτούς θεμάτων. 

γ. Να προβαίνουν σε κατάσχεση βιβλίων, εγγράφων, ή οποιωνδή- 
ποτε άλλων στοιχείων σχετιζομένων με την υπό επιθεώρηση ή εξέταση 
υπόθεση. Η κατάσχεση αυτή διενεργείται κατά τις διατάξεις του κώδικα 
Ποινικής Δικονομίας. 

δ. Να προβαίνουν κατά την κρίση τους, σε ένορκό ή μη εξέταση των 
καλουμένων απ’ αυτούς προσώπων κατά τις διατάξεις του Κώδικα Ποι¬ 
νικής Δικονομίας και των συναφών με αυτές διατάξεων. 

ε. Να χρησιμοποιούν κατά την διενέργεια ανακρίσεων, ως Γραμμα¬ 
τείς, υπαλλήλους υπηρεσιών του Υπουργείου ή υπαλλήλους των επο- 
πτευομένων ,υπ’ αυτού ν.π.δ.δ. και σε περίπτωση έλλειψης αυτών, 
υπαλλήλους άλλων υπηρεσιών ή σε περίπτωση έλλειψης και αυτών, να 
λαμβάνουν, άνευ συμπράξεως Γραμματέα, τις καταθέσεις των μαρτύ- 
των. 

στ. Να αναστέλουν προσωρινά και κατά το χρονικό διάστημα που 
διαρκεί ο έλεγχος, τις χορηγηθείσες κανονικές άδειες απουσίας στο προ¬ 
σωπικό της Υπηρεσίας στην οποία διενεργείται ο έλεγχος, η ανάκριση ή 
η εξέταση, εφ’ όσον δεν έχει γίνει έναρξη αυτών ή σε όλως εξαιρετικές 
περιπτώσεις να ανακαλούν τις χορηγηθείσες ήδη κανονικές άδειες 
απουσίας, αναφέροντες γι’ αυτό αμέσως στην αρμόδια Διεύθυνση Επιθε¬ 
ώρησης και στην δ/νση ή Διοίκηση της ελεγχόμενης υπηρεσίας ή οργα¬ 
νισμού. 

ζ. Οι επιθεωρητές, εφ’ όσον παρίσταται ανάγκη δύναται να ζητούν τη 
σύμπραξη τεχνικών ή ετέρας ειδικότητας υπαλλήλων ή εμπειρογνωμό- 

ν ^ ν · Άρθρο 12 

Ειδικές αρμοδιότητες Διοικητικών και Οικονομικών Επιθεωρητών 

1. Οι Διοικητικοί και Οικονομικοί Επιθεωρητές καθίστανται προσθέ- 
τως αρμόδιοι: 

α. Να θέτουν προσωρινά με αιτιολογημένη πράξη τους, εγκρινόμενη 
αμέσως από τόν Υπουργό ή το παρ’ αυτού εξουσιοδοτούμενο όργανο, 
κατά την διάρκεια του ελέγχου, εκτός διαχειρίαεως ή υπηρεσίας υπολό¬ 
γους ή υπαλλήλους εν γένει του Υπουργείου και των υπό την εποπτεία 
αυτού τελούντων φορέων, αν προκύψουν κατ’ αυτών σοβαρές υπόνοιες 
δόλου ή βαρείας αμελείας, κατά την άσκηση των καθηκόντων τους, ή 
εμποδίζουν την απρόσκοπτη διενέργεια του ελέγχου. 

β. Σε περίπτωση διαπίστωσης ελλείμματος, απώλειας, φθοράς ή ζη¬ 
μίας υλικών αξιών ή χρημάτων, με αιτιολογημένη απόφασή τους, να 
καταλογίζουν σε βάρος των υπευθύνων υπολόγων την αξίαν αυτών και 
υπό την προϋπόθεση ότι προκύπτει υπαιτιότητα αυτών, κατά τις σχετι¬ 
κές διατάξεις του νόμου περί Δημοσίου Λογιστικού, της Οικονομικής 
Επιθεώρησης και τις λοιπές κατά περίπτωση ειδικές διατάξεις. 

Κατά της αποφάσεως αυτής δύνανται ν’ ασκηθούν τα προβλεπόμενα 
από τις κείμενες σχετικές διατάξεις ειδικά μέσα. 

γ. Σε περίπτωση κατά την οποία, οι διαπιστωθείσες φθορές ή ζημίες 
υλικών κριθούν δικαιολογημένες, οι επιθεωρητές με αιτιολογημένη 
απόφασή τους, δύνανται να διαγράφουν την αξίαν αυτών σε βάρος του 
Δημοσίου. Κατά της αποφάσεως αυτής χωρεί προσφυγή του προϊσταμέ¬ 
νου της Κεντρικής Δ/νσης Επιθεώρησης, ενώπιον του Υπουργού 
Υγείας, Πρόνοιας και Κοινωνικών Ασφαλίσεων, μέσα σε ένα μήνα από 
της γνωστοποιήσεως αυτής. Αν η προθεσμία αυτή παρέλθει άπρακτη, 
καθίσταται οριστική και τελεσίδικη η απόφαση αυτή του Επιθεω¬ 
ρητή. 

δ. Ν’ αναφέρουν στις εκθέσεις τους, περί της ικανότητας και επαρ-| 
κβίας των προϊσταμένων και λοιπών ανωτέρων υπαλλήλων οι οποίοι 
υπηρετούν στις ελεγχόμενες υπηρεσίες του Υπουργείου και στις υπηρε¬ 
σίες των ελεγχομένων οργανισμών ιδρυμάτων και Σωματείων. 

ε. Να ενεργούν, σε εξαιρετικές και επείγουσες περιπτώσεις διαχειρι¬ 
στικό και διοικητικό έλεγχο και χωρίς εντολή του αρμοδίου οργάνου, 
είτε στην περιφέρεια της έδρας τους, είτε στην περιφέρεια των νομών 
στην οποία έχουν μεταβεί για εκτέλεση εντεταλμένης υπηρεσίας για την 
περαίωση άλλων υποθέσεων και να αναφέρουν αμέσως στην προϊστά¬ 
μενη τους Αρχή (Διευθύνσεις Επιθεωρήσεως). 

Άρθρο 13 

Επανέλεγχος Υποθέσεων 

Οι Προϊστάμενοι της Κεντρικής Διεύθυνσης Επιθεώρησης και της 
Επιθεώρησης Μακεδονίας - Θράκης, δύνανται κατ’ εντολή του Υπουρ¬ 
γού να διατάσσουν ολικό ή μερικό επανέλεγχο ή συμπλήρωση της έρευ¬ 
νας οποιασδήποτε υποθέσεως, είτε από τον ίδιο Επιθεωρητή είτε από 
άλλον. 

Άρθρο 14 ■ , 

Ορισμός Προϊσταμένων 

1. Των Διευθύνσεων (α) Οργάνωσης και Απλούστευσης Διαδιασικών 
και (β) Εκπαίδευσης και των τμημάτων αυτών, προΐσταται υπάλληλος 
του κλάδου ΠΕ Διοικητικού. 

2. Της Διεύθυνσης Πληροφορικής, προΐσταται υπάλληλος του κλά¬ 
δου ΠΕ Πληροφορικής ή ΠΕ Διοικητικού, των δε τμημάτων αυτής, 
υπάλληλος του κλάδου ΠΕ Πληροφορικής ή ΠΕ Διοικητικού ή ΤΕ Πλη¬ 
ροφορικής. 

3. Της Κεντρικής Διεύθυνσης Επιθεώρησης και της Επιθεώρησης 
Μακεδονίας - Θράκης, προΐσταται υπάλληλος ΠΕ Διοικητικών - Οικο¬ 
νομικών Επιθεωρητών και των Τμημάτων και Γραφείων: 

α. Τμήματος Γραμματείας και Τμήματος Διοικητικού - Οικονομικού 
ελέγχου και επιθεώρησης, υπάλληλος ΠΕ Διοικητικών - Οικονομικών 
Επιθεωρητών. 

β. Τμήματος Υγειονομικού ελέγχου και επιθεώρησης, υπάλληλος 
ΠΕ Διοικητικών - Οικονομικών Επιθεωρητών ή ΠΕ Υγειονομικών 
Επιθεωρητών. * 

γ. Τμήματος Φαρμακευτικού Ελέγχου και επιθεώρησης, υπάλληλος 
ΠΕ Διοικητικών - Οικονομικών Επιθεωρητών ή ΠΕ Επιθεωρητών 
Φαρμακοποιών. 


δ. Γραφείου Τεχνικού ελέγχου, υπάλληλος ΠΕ Επιθεωρητών Μηχα¬ 
νικών. 

Άρθρο 15 

Διαχωρισμός Διευθύνσεων Υγείας και Πρόνοιας 

1. Οι Διευθύνσεις Υγείας και Πρόνοιας του άρθρου 11 του π.δ. 224/ 
1989 των Νομαρχιών Έβρου, Ξάνθης και Ροδόπης διαχωρίζονται σε 
(α) Διευθύνσεις Υγείας και (β) Διευθύνσεις Πρόνοιας και προστίθενται 
στο άρθρο 6 του εν λόγω διατάγματος. 

2. Η διάρθρωση και αρμοδιότητες των Διευθύνσεων Υγείας είναι οι 
προβλεπόμενες στα άρθρα 7 και 8 του Π.Δ. 224/1989, πλην της διάρ¬ 
θρωσης της Διεύθυνσης Υγείας Έβρου, η οποία είναι: 

α. Τμήμα Δημόσιας Υγιεινής, 
β. Τμήμα Υπηρεσιών Υγείας. 

γ. Τμήμα Υγειονομικής Περίθαλψης Ασφαλισμένων του Δημο¬ 
σίου. 

δ. Γραφείο Γραμματείας. 

ε. Γραφείο Υγείας Κήπων με αρμοδιότητες αυτές που ανατίθενται με 
απόφαση Νομάρχη σε θέματα υγείας, 
στ. Αεροϋγειονομείο Αλεξανδρουπόλεως. 

3. Η διάρθρωση και αρμοδιότητες των Διευθύνσεων Πρόνοιας είναι 
οι προβλεπόμενες στα άρθρα 9 και 10, πλην της διάρθρωσης της Διεύ¬ 
θυνσης Πρόνοιας Έβρου, η οποία είναι: 

α. Τμήμα Προστασίας Οικογένειας και Παιδιού, 
β. Τμήμα Δημόσιας Εργασίας 
γ. Τμήμα Κοινωνικής Εργασίας, 
δ. Γραφείο Γραμματείας, 
ε. Γραφείο Πρόνοιας Διδυμοτείχου. 

Άρθρο 16 
Κατανομή θέσεων 

Το άρθρο 16 του π.δ. 224/1989 τροποποιείται και συμπληρώνεται 
σε ότι αφορά την κατανομή θέσεων προσωπικού των Διευθύνσεων 
Υγείας και των Διευθύνσεων Πρόνοιας του προηγουμένου άρθρου ως 
κατωτέρω, με την αύξηση εννέα (9) θέσεων του κλάδου ΠΕ Διοικητι¬ 
κού, μιας (1) ΤΕ Διοικητικού - Λογιστικού, τριών (3) ΥΕ Επιμελητών 
και τριών (3) ΥΕ Προσωπικού Καθαριότητας και με ανάλογη μείωση 
θέσεων αντίστοιχων κλάδων της Κεντρικής Υπηρεσίας του άρθρου 101 
του π.δ. 112/1989. - 

Υγείας 

1. Νομ. Έβρου 3 

2. Νομ. Ξάνθης 3 

3. Νομ. Ροδόπης 3 

Πρόνοιας 

1. Νομ. Έβρου 3 

2. Νομ. Ξάνθης 3 

3. Νομ. Ροδόπης 3 

2 

ΠΡΟΣΩΡΙΝΟ ΠΡΟΣΩΠΙΚΟ 


α/α Διευθύνσεις ΤΕ Νοσηλευ 
τιχής 

ϊγείας 

1. Νομ. Ξάνθης 1 

2. Νομ. Ροδόπης 

Με θητεία 


α/α Διευθύνσεις Ελεγκτές 

Ιατροί 

Υγείας 

1. Νομ. Έβρου 2 

2. Νομ. Ξάνθης 2 

3. Νομ. Ροδόπης 2 


ΤΕ Τεχνολ. ΔΕ Βοηθών ΔΕ Μικρό 
Εφαρμογών Νοσοκομ. σκοπιστών 

.12 

1 

Με θητεία Προσωρινός 

Αορ. Χρ. 

Ν. 1993/81 
Ελεγκτές Ελεγκτές 

Ιατροί Σχολίατροι 

με θητεία 
αορ. χρόνου". 

2 

1 

1 


Άρθρο 17 

Σύσταση Τμήματος Υγειονομικού Ελέγχου 

Η παράγραφος 1 του άρθρου μόνου του Π.Δ. 242/1989 «Τροποποί¬ 
ηση και συμπλήρωση των διατάξεων του Π.Δ. 224/1990 με σύσταση 
Τμήματος Υγειονομικού Ελέγχου» αντικαθίσταται ως εξής: 

Παρ. 1. «Στις Διευθύνσεις Υγείας των Νομαρχιών Αθήνας, Ανατολι¬ 
κής Αττικής, Δυτικής Αττικής, Πειραιά, Θεσσαλονίκης, Αιτωλοακαρ¬ 
νανίας, Αχαΐας, Ηρακλείου, Ιωαννίνων, Καβάλας, Λάρισας, Μαγνη¬ 
σίας, Μεσσηνίας, Σερρών, Έβρου, Ξάνθης και Ροδόπης, συνιστάται 
Τμήμα Υγειονομικού Ελέγχου». 

Άρθρο 18 


Τελικές Διατάξεις * 

Από τη δημοσίευση του παρόντος διατάγματος καταργούνται: 

α. Το άρθρο 19 και τα Τμήματα Εκπαίδευσης Ιατρών και Εκπαίδευ¬ 
σης λοιπού Προσωπικού Επαγγελμάτων Υγείας της Διεύθυνσης Επαγ¬ 
γελμάτων Υγείας και Εκπαίδευσης του άρθρου 10 του Π.Δ. 112/1989 
καθώς και κάθε αρμοδιότητα των Διευθύνσεων που ανάγεται σε θέματα 
εκπαίδευσης προσωπικού. 

β. Η υποπαράγραφος 1γ του άρθρου 12 του Π.Δ. 224/1989. 

γ. Η υποπαράγραφος α. «Τα Κέντρα Υγείας» του άρθρου 18 του 
Π.Δ. 224/1989 και επαναφέρεται προσωρινά σε ισχύ το άρθρο 53 του 
Π.Δ. 544/1977. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 


ΠΡΟΕΔΡΙΑ! ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 


ΕΞΩΤΕΡΙΚΟΝ 

ΣΩΤ. ΚΟΥΒΕΛΑΣ 

. ΥΦΥΠ. ΟΙΚΟΝΟΜΙΚΩΝ 

ΠΑΝ. ΔΕΛΗΜΗΤΣΟΣ 


νηση και κυβερνητικά όργανα» (ΦΕΚ 137/Α/85). 

4. Τις διατάξεις της υπ’ αρ. Υ/1059/3.5.90 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή Υπουργού 
Υγείας, Πρόνοιας και Κοινωνικών Ασφαλίσεων Γεωργίου Σούρλα» 
(ΦΕΚ 295/Β/90). 

5. Τηναρ. Υ. 1140/1051173/1390/10.7.90 κοινή απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των στον Υφυπουργό Οικονομικών Π. Δελημήτσο» (ΦΕΚ 420/Β/ 
90). 

6. Τη γνώμη του Κεντρικού Συμβουλίου Υγείας (ΚΕ.Σ.Υ.), όπως 
διατυπώνεται στην απόφαση 16 της 74ης 0λομέλειας/8.6.90. 

7. Την υπ’ αρ. 80/6.2.91 γνωμοδότηση του Συμβουλίου της Επι¬ 
κράτειας, με πρόταση του Υπουργού Προεδρίας της Κυβέρνησης, του 
Υφυπουργού Οικονομικών και του. Αναπληρωτή Υπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο 1 

1. Ιδρύεται. Γενικό Νοσοκομείο με έδρα την Κόνιτσα, ως Νομικό 
Πρόσωπο Δημοσίου Δικαίου και με την επωνυμία «Νομαρχιακό Γενικό 
Νοσοκομείο - Κέντρο Υγείας Κόνιτσας». 

2. Η συνολική δύναμη του παραπάνω Νοσοκομείου ορίζεται σε τριά¬ 
ντα (30) κλίνες. 

, Άρθρο 2 

Σκοπός του κατά το άρθρο 1 του παρόντος Νοσοκομείου - Κέντρου 
Υγείας είναι: 

1. Η παροχή ισότιμα για κάθε πολίτη ανεξάρτητα από την οικονο¬ 
μική, κοινωνική και επαγγελματική του κατάσταση: 

α) Πρωτοβάθμιας περίθαλψης, σύμφωνα και με τις διατάξεις του άρ¬ 
θρου 15 του Ν. 1397/83, και 

β) δευτεροβάθμιας περίθαλψης, στο πλαίσιο και στην έκταση της 
διάρθρωσης της Ιατρικής του υπηρεσίας.' 

2. Η ανάπτυξη και προαγωγή της ιατρικής έρευνας, και 

3. Η εφαρμογή προγραμμάτων ειδίκευσης, συνεχούς εκπαίδευσης 
γιατρών καθώς και εκπαίδευσης και επιμόρφωσης λειτουργών άλλων 
κλάδων υγείας, σύμφωνα με τις διατάξεις και αποφάσεις που ισχύουν 
κάθε φορά. 

Στον Αναπληρωτή Υπουργό Υγείας, Πρόνοιας καί Κοινωνικών 
Ασφαλίσεων, αναθέτουμε την δημοσίευση και την εκτέλεσή του παρό¬ 
ντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝΟΙΑΣ 8. ΚΟΙΝ. ΑΣΦ/ΣΕΩΝ 

ΜΙΛΤ. ΕΒΕΡΤ ΓΕΩΡΓ. ΣΟΥΡΛΑΣ 

ΥΦΥΠ. ΟΙΚΟΝΟΜΙΚΩΝ 

ΠΑΝ. ΔΕΛΗΜΗΤΣΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 215 (4) 

Συμπλήρωση του Π.Δ. 108/83 (Α’ 49) «Προϋποθέσεις ενισχύσεως 
απροστατεύτων παιδιών» όπως αυτό τροποποιήθηκε και συμπληρώ¬ 
θηκε μεταγενέστερα». 


--ψ- 

, ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 214 (3) 

Ίδρυση Γενικού Νοσοκομείου Ν.Π.Δ.Δ. με την επωνυμία «ΝΟΜΑΡ¬ 
ΧΙΑΚΟ ΓΕΝΙΚΟ ΝΟΣΟΚΟΜΕΙΟ - ΚΕΝΤΡΟ ΥΓΕΙΑΣ ΚΟΝΙ- 

ΤΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 6 του Ν. 1397/83 «Εθνικό 
Σύστημα Υγείας» (ΦΕΚ 143/Α/83). 

2. Τις διατάξεις της παρ. 9 του άρθρου 10 του Ν. 1579/85 «Ρύθ¬ 
μιση για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΞ 217/Α/85). 

3. Τις διατάξεις της παρ. 5 του άρθρου 24 του Ν. 1558/85 «Κυβέρ-· 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

ί. Τις διατάξεις: 

α. Του άρθρου 3 του Ν. 4051/60 «Περί ενισχύσεως απροστατεύτων 
παίδων» (Α' 68). 

β. Του άρθρου 23 του Ν. 1558/85 «Κυβέρνηση και Κυβερνητικά 
όργανα» (Α’ 137). 

γ. Των άρθρων 1, 5 και 7 του Π. Δ/τος 437/85 «Καθορισμός και 
ανακατανομή των αρμοδιοτήτων των Υπουργείων» (Α 157). 

2. Την με αριθ. Υ. 1140/1051173/1390/001/90 απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στους Υφυπουργούς Οικονομικών» (Β' 
420). 

3. Την αριθ. 238/1991 γνωμοδότηση του Συμβουλίου της Επικρα- 

τβιας, μ* πρόταση της Υπουργού Υγείας, Πρόνοιας και Κοινωνικών 
Ασφαλίσεων και του Υφυπουργού Οικονομικών, αποφασίζουμε: 

Άρθρο 1 

Στην παράγρ. Β του άρθρ. 1 του Π.Δ. 108/83 (ΦΕΚ 49/83 Α’) 
«Προϋποθέσεις ενισχύσεως απροστάτευτων παιδιών» όπως τροποποιή¬ 
θηκε και συμπληρώθηκε μεταγενέστερα βάσει της οποίας καθορίζεται η 
έκταση των προϋποθέσεων του εδαφίου β της περιπτ. 3 του άρθρου 2 
του Ν. 4051/60, προστίθεται και η νόσος του συνδρόμου ανοσοποιητι- 

κης ανεπάρκειας (Α.Ι.ϋ.8.) (οι πάσχοντες από τη νόσο και όχι οι φορείς 
της νόσου). 


Άρθρο 2 ' 

Η ισχύς του παρόντος Διατάγματος αρχίζει από 1.8.1991. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 8> ΚΟΙΝ. ΑΣΦ/ΣΕΩΝ ΥΦΥΠ. ΟΙΚΟΝΟΜΙΚΩΝ 

ΜΑΡΙΕΤΤΑ ΓΙΑΝΝΑΚΟΥ ΠΑΝ. ΔΕΛΗΜΗΤΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


